Poznámky z literatúry si prečítajte a naučte sa ich!!!

**Dráma - opakovanie**

- vznikla v starovekom Grécku

- zakladá sa na epickom príbehu, v ktorom chýba rozprávač

- dej sa rozvíja prostredníctvom konania postáv a ich prehovorov

- jej základné vlastnosti sú **DIALÓG A DRAMATICKÝ KONFLIKT**

- dramatický konflikt vyvoláva dramatické napätie

- dramatické žánre sú určené najmä na scénické realizáciu (pre divadlo, televíziu, rozhlas, film) na základe zrakového a sluchového vnímania

**dialóg -** rozhovor dvoch alebo viacerých postáv.

**monológ -** prehovor jednej osoby.

**dialogizácia -** pretvorenie básnického alebo prozaického textu do formy dialógu.

**Kompozícia drámy**

**vonkajšia**: dejstvá, scény (výmena osôb), výstupy

**dejstvo -** časť divadelnej hry oddelená od ďalšej padnutím opony.

**výstupy -** menšie časti v dejstve, pri ktorých dochádza k zmene počtu postáv v hre, alebo zmene scény.

**vnútorná:**

1. úvod = expozícia – divák sa zoznámi s prostredím, časom, hlavnými postavami
2. zápletka = kolízia – naznačuje konflikt, konflikt sa vyostruje
3. vyvrcholenie = kríza – konflikt vrcholí
4. dejový obrat = peripetia
5. rozuzlenie = katastrofa – kladné alebo záporné vyriešenie konfliktu

**Dramatické žánre/útvary**

- rozhlasová hra, televízna hra, filmová hra, divadelná hra

**Divadelná hra**

- dramatický útvar určený na predvádzanie na javisku. Základom je **dramatizovaný literárny text**, ktorého hlavným znakom sú **dialógy postáv = dialogizovaná reč**. Nevyskytuje sa v nej reč rozprávača. Môže mať podobu bábkovej, televíznej, rozhlasovej či filmovej hry. Realizuje sa v divadle (resp. na divadelnej scéne). Keď sa divadelná hra uvedie na scéne divadla, ide o **inscenáciu.** Diela, ktoré sa budú realizovať v divadle, vyberá **dramaturg.**

**jednoaktovka –** dramatické dielo tvorí jedno dejstvo

**premiéra –** slávnostné uvedenie hry

**reprízy –** ďalšie predstavenia

**derniéra –** posledné predstavenie

**Pracovníci v divadle:**

**Režisér** - vedie a usmerňuje prípravu a realizáciu divadelnej hry, vedúci divadelnej hry.

**Dramaturg** je poverený výberom a zostavením programu, poradca režiséra. Vyberá hry na základe istých kritérií. Je to prvý kritik predstavenia.

**Scenárista** je autor scenára.

**Maskérka** pracuje na zmene vizáže herca.

**Kostymérka** navrhuje kostýmy pre hercov.

**Herec** je postava v dramatickom diele.

**Hudobný skladateľ scénickej hudby** podfarbuje hudbou, zvýrazňuje situáciu.

**Divadelný výtvarník** pripraví scénu pre jednotlivé dejstvá, kulisy...

**Žánre divadelnej hry**

- tragédia, komédia, činohra

**súčasné:** monodráma, melodráma, bábková hra

**veseloherné:** veselohra, fraška, groteska

**hudobné útvary:** opera, opereta, muzikál, balet, pantomíma

**Bábková hra** je divadelná hra, pôvodne určená deťom. Člení sa na **dejstvá** a **obrazy.** Hra sa predvádza na javisku. Namiesto skutočných hercov vystupujú **bábky.** Bábkoherec ich vedie a hovorí za ne.

Najstaršie profesionálne bábkové divadlo na Slovensku je v Žiline.

**Animácia** jezdanlivé oživovanie bábok alebo kreslených postáv (z gr. slova duša, oživovať)

**Typy bábok:**

**Javajka** je bábka vodená zdola pomocou vodiacej paličky.

**Marioneta** je bábka vodená zhora na nitiach alebo drôte.

**Maňuška** je bábka, ktorú si herec oblieka na ruku a oživuje ju pohybom prstov.

**Film:**

* **1) hraný:** živí herci (Ľ. Feldek, J. Jakubisko: Perinbaba)
* **2) animovaný:** animované postavy (V. Kubal: Zbojník Jurko)
* prvotným princípom je zrakové vnímanie
* vo filme sa spája **obraz, reč, hudba, zvukové efekty**
* východiskom filmu býva **prozaické** literárne dielo
* scenárista napíše scenár k filmu
* nácvik a realizáciu filmu riadi režisér
* téma filmu sa nazýva **námet**
* osobitnú úlohu plní **kamera**

**Filmová rozprávka:** rozprávka, ktorá je zachytená na filme a bola určená na premietanie na filmové plátno v kine.

**Televízna rozprávka:** nahráva a tvorí sa v televíznom štúdiu, vznik v 50. rokoch 20. stor.

**Rozhlasová hra**

**Rozhlasová hra**

- literárno-dramatický útvar, ktorý približuje poslucháčovi miesto deja, čas, postavy len prostredníctvom zvuku (monológu a dialógu). Ide o technické **audiálne (sluchové)** umenie. Hlavným princípom je sluchové vnímanie. Dôležitým výrazovým prvkom sú **zvuk, zvukové efekty** (hovorené slovo), ktoré tlmočia určité významy a umocňujú jazykové prostriedky. Prostredníctvom zvuku sa umocňuje obraznosť jazykových prostriedkov. V mnohých rozhlasových hrách sa stretneme s postavou rozprávača. Rozhlasová hra môže byť napísaná na motívy rozprávky, báje, iného prozaického diela.

Často sú do podoby rozhlasovej hry upravované klasické [**divadelné hry**](http://sk.wikipedia.org/wiki/Divadeln%C3%A1_hra)a iné literárne diela. Pôvodné divadelné hry určené priamo k rozhlasovej inscenácii nie sú tak časté.

Rozhlasovej hre je podobné **rozhlasové čítanie** (v nerozhlasovom prostredí sa používa názov *audio book*), pri ktorej jeden alebo viac interpretov predčíta text [**knihy**](http://sk.wikipedia.org/wiki/Kniha) alebo [**poviedky**](http://sk.wikipedia.org/wiki/Poviedka)bez toho, aby využíval dramatické prostriedky.

**Hlavné znaky rozhlasovej hry**

1. dramatický dialóg
2. dramatický konflikt
3. dramatické napätie
4. chýba zrakové vnímanie
5. dôraz sa kladie na zvuk a zvukové efekty

**Druhy rozhlasovej hry**

Rozhlasová hra môže byť:

1. **pôvodná** (priamo napísaná pre rozhlasové vysielanie)
2. **adaptácia** divadelnej hry alebo upravená podoba prozaického diela